open-index/open-wikipedia-markdown huggingface dataset:
Ignimbriit

**Ignimbriit** on lõõmpilvest väljasettinud püroklastidest moodustunud vulkaaniline kivim.

Kivimi nimetas 1935. aastal nii Uus-Meremaa geoloog Peter Marshall. Algul nimetati ignimbriidiks vaid tulikuumade püroklastide kokkukleepumisel või "keevitumisel" tekkinud kivimit (eesti keeles on kasutatud ka terminit "keevistuff"). Tänapäeval sellist piirangut enam ei ole ning ignimbriidiks nimetatakse kõikvõimalikke lõõmpilvest ehk püroklastilisest voolust maha jäänud kivistunud setteid. Ignimbriiti kirjeldati esimest korda Alaskal Katmai vulkaani juures.

Ignimbriit võib olla mitmesuguse keemilise koostisega. Teada on nii basaltseid kui ka ränirikkaid rüoliitse koostisega ignimbriite. Ignimbriidist moodustuvad **ignimbriitkatted**, mille pindala võib ulatuda tuhandetesse ruutkilomeetritesse. Kõige suurema pindalaga ignimbriitkatted moodustuvad tavaliselt datsiitse ja rüoliitse koostisega ignimbriidist. Selliste ignimbriitkatete tekkimine on seotud väga võimsate plahvatuslike vulkaanipursetega. Näiteks 28 miljoni aasta eest moodustus praeguse USA Colorado osariigi alal 4800 km³ mahuga kivimkeha, mida tuntakse Fish Canyoni tufina. Selle purske käigus moodustus La Garita kaldeera. Ajaloolise aja võimsaim vulkaanipurse on Indoneesias 1815. aastal toimunud Tambora purse, mis tekitas 30 km³ vulkaanilist materjali. 

## Viited
Monk

**"Monk"** on Ameerika Ühendriikide telesari, mille idee autor on Andy Breckman ja nimiosa mängib Tony Shalhoub. 

"Monki" hakati tootma 2002. aastal ja viimane, kaheksas hooaeg valmis 2009. aastal.

Eestis hakkas TV3 telesarja näitama 2003. aastal.

8. detsembril 2023 jõudis NBC voogedastusplatvormil Peacock eerisse sarja järjefilm "Mr. Monk's Last Case: A Monk Movie".

## Sisu
Nimitegelane Adrian Monk oli suurepärane San Francisco politseijaoskonna uurija, kuni ta naine Trudy tapeti. Monkil on naise surmast väga raske üle saada. Tragöödia tagajärjel süveneb tema obsessiiv-kompulsiivne häire, mis on telesarjas paljude koomiliste olukordade põhjuseks.

Monk jätkab uurijatööd eradetektiivina ja aitab politsei mõrvarühmal juhtumeid lahendada. Monki palgal on ka abiline, kes teda kõikjal saadab. 4. detsembril 2009 eetrisse jõudnud viimases jaos lahendab Monk Trudy mõrvajuhtumi.

## Tegelased
Monki abilist Sharona Flemingut kehastab esimesest kolmanda hooajani Bitty Schram. Detektiivi uut abilist Natalie Teegerit kehastab Traylor Howard. Ted Levine mängib Monki endist partnerit politseist ja tema parimat sõpra kapten Leland Stottlemeyerit. Leland on leitnant Randy Disheri ülemus, viimase rollis on Jason Gray-Stanford.

Vähem tähtsad tegelased on Sharona poeg Benjamin (Kane Ritchotte) ja Natalie tütar Julie (Emmy Clarke). Lisaks teeb sarjas aeg-ajalt kaasa Monki nõustaja. Tema esimeseks nõustajaks oli dr Charles Kroger, keda kuni kuuenda hooajani kehastas Stanley Kamel. Dr Kroger sureb nii sarjas kui ka päriselus südameinfarkti. Alates seitsmendast hooajast on Monki nõustaja dr Neven Bell, kelle rollis on Héctor Elizondo.

## Tootmine
"Monki" kavatses tootma hakata telekanal ABC, kuid andis telesarja edasi kanalile USA Network, kes on tootnud kõik hooajad. Sarja esimene jagu oli eetris 12. juulil 2002. Sarja viimaseks jäi 2009. aastal eetrisse läinud kaheksas hooaeg.

Kuigi tegevustik toimub San Franciscos, on sari filmitud valdavalt mujal. 
Kõige rohkem on San Franciscos filmitud neljandal hooajal. Teised võtteplatsid on Los Angeleses, Vancouveris ja Torontos.

### Tunnusmuusika
Sarja esimese hooaja tunnusmuusikaks oli Jeff Beali džässilik instrumentaallugu, mida esitas kitarrist Grant Geissman. Alates teisest hooajast on tunnuslooks Randy Newmani pala "It's a Jungle out There". Mõlemad palad on pärjatud Emmy auhinnaga.

Jaos "Monk ja räppar" esitas külalisnäitleja Snoop Dogg Newmani loo hiphopversiooni. Viimase jao lõpus kõlab Newmani esituses Monki hüvastijätulugu "I'm gonna miss you".

## Jaod

## Auhinnad
**[[Emmy|Emmy auhind]]**
* Parim komöödiasarja meesnäitleja: Tony Shalhoub (2003, 2005, 2006)
* Parim tunnusmuusika: Jeff Beal (2003)
* Parim komöödiasarja külalismeesnäitleja: John Turturro (2004)
* Parim tunnusmuusika: Randy Newman (2004)
* Parim komöödiasarja külalismeesnäitleja: Stanley Tucci (2007)

**[[Kuldgloobus]]**
* Parim muusika- või komöödiasarja meesnäitleja telekategoorias: Tony Shalhoub (2003)

**[[Ekraaninäitlejate Gildi auhind]]**
* Parim komöödiasarja meesnäitleja: Tony Shalhoub (2004, 2005)

## Viited

## Välislingid
* Ametlik koduleht
* 
* 
* Monki viki 
* Mul ei ole blogi: Ailari viimase osa tutvustus
Vladimir Meštšerski

Vürst **Vladimir Pavlovitš Meštšerski** (vene keeles *Владимир Павлович Мещерский*; 26. jaanuar (vana kalendri järgi 14. jaanuar) 1838 Peterburi – 23. juuli (vana kalendri järgi 10. juuli) 1914 Tsarskoje Selo) oli vene aadlik, kirjanik ja publitsist, tsaar Aleksander II kammerteener ja vanameelse suunitlusega ajalehe Graždanin väljaandja.

Ta oli tuntud ajaloolase Nikolai Karamzini tütrepoeg.
Will You Be There (Jeanette Biedermanni laul)

**"Will You Be There"** on teine singel Jeanette Biedermanni albumilt "Enjoy!". Laulu kirjutasid Frank Johnes ja Tom Remm ja Wonderbra ning produtseeris Cobra. Singel anti Saksamaal välja 12. veebruaril 2001.

## Lugude nimekiri
#"Will You Be There" (*Radio Edit*) – 03:10
#"Will You Be There" (*Latino Radio Edit*) – 03:0
#"Go Back" (*Phil Fuldner Mix*) – 03:39
#"Will You Be There" (*Guitar-Mix*) – 03:18
#"Will You Be There" (*Latino Extended Mix*) – 04:44
#"Deep in My Heart" – 04:22

## Edetabelid

## Välislingid
* Koduleht
2-fenetüülbensoehape

**2-fenetüülbensoehape** (inglise *2-phenethylbenzoic acid*) ehk **2-bibensüülkarboksüülhape** (*2-Bibenzylcarboxylic acid*) on orgaaniline hape, mille keemiline valem on C15H14O2. 

Molekulmass on 226,275 g/mol.

Ühend leiab kasutamist amitriptüliini sünteesil.

## Kirjandus
*2-Bibenzylcarboxylic acid
Jevgeni Novikov (jalgpallur)

**Jevgeni Novikov** (sündinud 28. juunil 1980 Narvas) on Eesti endine jalgpallur (kaitsja, poolkaitsja). Ta on Eesti koondises pidanud 13 kohtumist ja löönud kaks väravat.

Pärast tegevjalgpalluri karjääri lõpetamist asutas ta koos Andrei Stepanoviga jalgpalliagentuuri Nesta Sport Group OÜ.

## Klubikarjäär
Novikov on mänginud Ukraina, Läti, Kasahstani ja Venemaa kõrg- ja esiliiga klubides. Läti meistrivõistlustelt on Novikovil ette näidata kolmas koht.

### Bradford City katsed
Juulis 2009 läks Novikov Inglismaa neljanda liiga klubi Bradford City katsetele.

### FK Okžetpes
Novikov liitus 2010 aasta märtsis Kasahstani kõrgliigaklubiga FK Okžetpes.

### FF Jaro
Ta mängis alates 2010. aasta septembrist Soome kõrgliigaklubis FF Jaro.

## Saavutused
### Meeskondlikud
*  Meistriliiga
** Eesti meister 2001, 2002

## Pildiskandaal

30. detsembril 2022 avaldas endine koondislane ja sel ajal jalgpalliagendina tegutsev Andrei Stepanov oma sotsiaalmeedias foto, millel istuvad Venemaa koondise peatreeneri Valeri Karpiniga ühise laua taga nii Stepanov ise, sel hetkel koondislased Konstantin Vassiljev ja Sergei Zenjov, koondise treener Andres Oper ja veel mitmed varem Eestit esindanud jalgpallurid.

Pilt on sotsiaalmeedias ja internetiportaalides pälvinud laialdast vastukaja ja paljude, teiste seas kultuuriminister Piret Hartmani arvates ei ole Venemaa koondise peatreeneriga koosistumine ja sellest pildi levitamine Venemaa Ukraina-vastase agressiooni valguses Eesti koondise jalgpalluritele sobilik.

## Vaata ka
* Eesti jalgpallikoondislaste loend

## Viited

## Välislingid
*
Eesti naiste jalgpallikoondis

**Eesti naiste jalgpallikoondis** on Eesti jalgpalluritest koosnev riigi esindusnaiskond, mille liikmed valib välja koondise peatreener ning mida haldab Eesti Jalgpalli Liit (EJL). Enim väravaid (40) on löönud Anastassia Morkovkina.

## Peatreenerid
Koondise peatreener oli 2009. aastast inglane Keith Boanas. Koondise peatreener on olnud ka Indrek Zelinski. 2018–2021 oli peatreener Jarmo Matikainen. 2022. aastast on peatreenerid Anastassia Morkovkina ja Sirje Roops.
## Viited

## Välislingid

* Koduleht veebisaidil Jalgpall.ee
* Eesti koondis FIFA kodulehel
* Women International Friendly Tournament: Estonia-Armenia 3:0 FFA, 12. mai 2009
* Eesti jalgpallurid lõid Sotšis Ukrainat! Õhtuleht.ee, 12. märts 2010
* Eesti naiste vutikoondis sai kõigi aegade parima võidu Õhtuleht.ee, 28. märts 2010
* Vutinaised nüpeldasid Leedut ja Lätit Õhtuleht.ee, 16. mai 2010
Dehüdrokloreerimine

**Dehüdrokloreerimine** on keemiline reaktsioon, mille tulemusena eemaldatakse ühendist vesinik ja kloor või vesinikkloriid.

Dehüdrokloreerimise näitena on toodud 1,2-dikloroetaani lagundamine vinüülkloriidiks ja vesinikkloriidiks.

**CH**2**ClCH**2**Cl** → **CH**2=**CHCl** + **HCl**

## Vaata ka
*Hüdrokloorimine
Olga Zaitseva

**Olga Aleksejevna Zaitseva** (vene keeles *Ольга Алексеевна Зайцева*, sündinud 16. mail 1978 Moskvas) on Venemaa laskesuusataja, Venemaa teeneline meistersportlane, kahekordne olümpiavõitja (2006, 2010) ja kolmekordne maailmameister (2005 ja 2009).

Zaitseva alustas laskesuusatajakarjääri 1994. aastal. 2006. aasta taliolümpiamängudel Torinos tuli ta teatesõidus olümpiavõitjaks. Maailmameistrivõistlustel on Zaitseva osalenud 13 korda ja võitnud kokku kaheksa medalit, millest kolm on saadud 2005. aasta MM-il Hochfilzenis. Siis võitis ta igat värvi medaleid: kulla teatesõidus, hõbeda 7,5 km sprindis ja pronksi jälitussõidus. Lisaks võitis ta hõbemedali samal aastal Hantõ-Mansiiskis peetud segateatesõidus.

2009. aasta maailmameistrivõistlustel Pyeongchangis täiendas Zaitseva oma medalikollektsiooni veel nelja medali võrra, kui võitis kuldmedalid ühisstardiga sõidus ja teatesõidus ning pronksmedalid sprindis ja jälitussõidus.

Maailma karikasarjas on Zaitseva võitnud (seisuga 23. veebruar 2009) seitse etappi, olnud kuus korda teine ja seitse korda kolmas.

Zaitseva mõisteti 2017. aastal dopingu kasutamises süüdi. Lisaks määrati talle eluaegne võistlemiskeeld ja tühistati sooritused alates 2014. aastast.

Zaitseva on avaldanud valmisolekut sõdida Vene Föderatsiooni eest Ukrainas.

## Saavutused

### [[Olümpiamängud]]el
* 2006  Torinos
**  **olümpiavõitja** 4x6 km teatesõidus
* 2010  Vancouveris
**  **olümpiavõitja** 4x6 km teatesõidus
**  hõbemedal 12,5 km ühisstardiga sõidus
* 2014  Sotšis
**  hõbemedal 4x6 km teatesõidus

### [[Laskesuusatamise maailmameistrivõistlused|Maailmameistrivõistlustel]]

* 2005 / Hochfilzenis/Hantõ-Mansiiskis
**  **maailmameister** 4x6 km teatesõidus
**  hõbemedal 7,5 km sprindis
**  hõbemedal 4x6 km segateatesõidus
**  pronksmedal 10 km jälitussõidus
* 2009  Pyeongchangis 
**  **maailmameister** 12,5 km jälitussõidus
**  **maailmameister** 4x6 km teatesõidus
**  pronksmedal 7,5 km sprindis
**  pronksmedal 10 km jälitussõidus

### [[Laskesuusatamise maailmakarikavõistlused|Maailma karikasarjas]]

#### Maailma karikasarja etapivõidud

## Tunnustus
*2005 – Venemaa teeneline meistersportlane

## Viited

## Välislingid

* Olga Zaitseva koduleht
*Olga Zaitseva IBU kodulehel
Maksim Paponov

**Maksim Paponov** (sündinud 11. juunil 1990) on eesti jalgpallur.

Tema eelmised klubid olid JK Sillamäe Kalev, JK Tallinna Kalev  ja Tallinna FC Levadia. 

2009. aasta esimesel poolel kuulus Bulgaaria klubide Mezdra Lokomotiv ja Sofia CSKA ridadesse, kus mängis nende reservmeeskondades.

Oli varem 2008. aastal tegevuse lõpetanud FC TVMK mängija ning on mänginud Eesti U19 jalgpallikoondises.

2014. aasta mai alguses määras Eesti Jalgpalli Liit seoses kihlveopettustega Paponovile esialgu kuni 31. detsembrini 2014 kehtiva jalgpallis tegutsemise keelu.

## Klubikarjäär
### Statistika

## Viited
Arash

**Arash Labaf** (pärsia keeles آرش لَبّاف *Ārš Labbf*; sündinud 23. aprillil 1977 Teheranis) on Iraani-Rootsi laulja, tantsija, meelelahutaja ja produtsent. Ta on pärslane, kes elab Rootsis Malmös. 

## Karjäär
Arash Labaf kasvas üles Teheranis Iraanis. Kui ta oli kümneaastane, kolis tema pere Uppsalasse Rootsi. Viie aasta pärast koliti sealt juba Malmösse. 

Tema debüütalbumi "Arash" andis välja Warner Brothers Music juunis 2005. Tema singlid "Boro Boro" ja "Temptation" (koos Rebecca Zadigiga) olid hitid kogu Euroopas ning videoid mängiti rohkem kui kahekümnes MTV muusikakanalis. 

Lisaks tema koduriikidele Rootsile ja Iraanile saavutas ta märkimisväärse populaarsuse ka Ida- ja Lõuna-Euroopa riikides, näiteks Venemaal, Ukrainas, Kreekas, Bulgaarias, Poolas, Ungaris, Gruusias, Aserbaidžaanis, Serbias, Slovakkias ja Sloveenias. Tema mändežer on endine Warner Music A&R agent Henrik Uhlmann ja tema esindaja USA-s on Mayar Zokaei.

## Koostöö
Arash saavutas tuntuse hitiga "Temptation". Selle laulu juures tegi ta koostööd laulja Rebecca Zadigiga. Koos Pärsia-Pakistani-Taani laulja Aneelaga sündis hitt "Chori Chori". Arashi, Aneela ja Rebeccaga ühistööna valmis laul "Bombay Dreams". 

Arash on salvestanud ka venekeelse laulu "Восточные Сказки", mis oli vene versioon laulust "Temptation". Kaasa teeb Blestjaštšie. Laul sai Venemaal suureks hitiks. 

DJ Aligator (samuti Pärsia päritoluga) on esinenud Arashi muusikavideos "Music is My Language". 

Rebecca Zadigiga laulab ta koos laulus "Suddenly".

2006. aasta albumil on laul "Crossfade (The Remix Album)", mille Arash, DJ Aligator ja Shahkar Bineshpajoo tegid Iraani jalgpallimeeskonnale 2006. aasta maailmameistrivõistluste jaoks. 

Oma 2008. aastal välja antud albumil "Donya" võib kuulda Arashi musitseerimas koos Shaggyga. 

2009. aasta alguses avalikustati, et 2009. aasta Eurovisiooni lauluvõistlusel esindavad Aserbaidžaani Arash ja Aysel Teymurzadeh lauluga "Always".

## Diskograafia
### Stuudioalbumid
* "Arash" (2005)
* "Donya" (2008)
* "Superman" (2014)

### Remiksalbumid
* "Crossfade (The Remix Album)" (2006)

### Singlid
* "Sex Love Rock n Roll (SLR)" (2014)

## Välislingid
* Koduleht
*
Päikesekalender

**Päikesekalender** tuleneb Maa liikumisest ümber Päikese jagades aastaringi kaheksaks osaks või tsükliks. 

Selle kalendri järgi algab aasta 4. või 5. veebruaril ja on jagatud 24 kahenädalaseks perioodiks. Päikesekalender peegeldab looduses toimuvat arengut ja kõike elavat mõjustava hinguse muutumist. Selline kalender oli vajalik eelkõige põllumeestele, kuid seda kasutati ka ennustuste ja prognooside tegemiseks. 

Üleminek koriluselt, kalastuselt ja küttimiselt maaharimisele tõi kaasa ülemineku kuukalendrilt päikesekalendrile. Seda võib pidada esimeseks kalendrireformiks. Reformi kestust võiks mõõta maaviljeluse Egiptusest Eestisse jõudmise ajaga ja oli pigemini revolutsioon kui reform.

Päikesekalendri tähtsaimad päevad on talvine pööripäev, kevadine võrdpäev, suvine pööripäev ja sügisene võrdpäev. Need päevad jagavad kalendriringi ehk aasta neljaks veerandaastaks. Ülejäänud neli tähtpäeva poolitavad aastaveerandeid. Suvisel pööripäeval on päikese tõusu ja loojangu suunad kõige põhjapoolsemad, öö kõige lühem ja päev kõige pikem. Kevadise ja sügisese võrdpäevsuse ajal tõuseb päike idast ja loojub läände, öö ja päev on ühepikkused. Talvisel pööripäeval on päikese tõus ja loojang kõige lõunapoolsem, öö on kõige pikem ja päev kõige lühem. Kui moodustada maastikul kividest või postidest ring ja märkida ära kohad, kus päike tõusis ja loojus suvisel pööripäeval, kevadise ja sügisese võrdpäevsuse ajal ning talvisel pööripäeval, ning saadud ringi osad veel kord poolitada, saame maastikule märgitud kaheksaosalise päikesekalendri.
 
Päikesekalendris ei saanud kunagi tekkida kalendritriivi, sest aega ei arvestatud päevade lugemisega aasta jooksul, vaid ajaarvestus toimus päikese tõusu ja loojangu vaatlemise järgi või päikesevalguse tekitatud varju pikkust jälgides. Kui ühel aastal päikesekalendri märgid täpselt maha märkida võib nende järgi suhteliselt täpselt aega arvestada väga pikka aega. Juliuse kalendri triiv tekkis sellest, et aega hakati arvestama päevade lugemisega ja ära jäeti kalendri täpsustamine päikese viseerimise meetodil. 

Pööripäeva paiku – 20. märtsil, 21. juunil, 23. septembril, 21. detsembril – süüdati Šotimaal, Iirimaal ja Briti saarte teistes osades suured lõkked – just nagu Päikese käändest sõltuvad interpunktsioonimärgid. See rituaal püsis 19. sajandi keskpaigani. Lõkked süüdati ka neljal päeval, mil Päikese põhja- või lõunapoolne kääne oli 16,3°. See kääne fikseeris kuupäevad – praeguse Gregoriuse kalendri järgi ligikaudu 4. veebruari, 6. mai, 8. augusti ja 8. novembri –, mil päikeseseisakutest ja võrdpäevsustest oli möödunud üks kaheksandik aastat. 

Ka Eesti rahvakalendri tähtsamad päevad jäävad nende kuupäevade lähedusse. Ka Eesti folkloorist võib leida üleskirjutusi päikese vaatlemisel põhineva ajaarvestuse kohta. Näiteks kirjeldab Simeon Aasa ajalehe Võitlev Sõna 1982. aasta 13. novembri numbris oma noorpõlvemälestusi järgmiselt: "Igas külas oli mõni suurem puu või kivi, mille juures seistes näitas vanem ja agaram külaelanik, kust tõuseb uuel aastal, kust pööripäeval päike. Orientiiriks oli kaugemal kasvav metsatukk või puu. 

## Viited
Aysel Teymurzadə

**Aysel Teymurzadeh** (aserbaidžaani: Aysel Məhəmməd qızı Teymurzadə; sündinud 25. aprillil 1989 Bakuus) on aserbaidžaani RnB laulja.  

Ta valiti İTV poolt Aserbaidžaani esindajaks 2009. aasta Eurovisiooni lauluvõistlusele, mis toimus Venemaa pealinnas Moskvas. Koos Iraani-Rootsi laulja Arashiga esitasid nad duetina loo "Always", mis sai kolmanda koha 207 punktiga. Aysel oli esimene naislaulja, kes on riiki Eurovisiooni lauluvõistlusel esindanud.

## Haridus ja lauljatee
Aysel Teymurzadeh sündis Bakuus ajakirjaniku ja ülikooliprofessori peres, kus oli juba kasvamas kaks tütart. Ta on 19. sajandi Aserbaidžaani kirjaniku ja ajakirjaniku Hasan bey Zardabi järeltulija. Tema emapoolne vanaema on vene-ukraina päritolu. 

Aysel hakkas laulmist õppima nelja-aastaselt ja ka klaverimäng sai tema kireks juba lapsepõlves. Aysel on lõpetanud Intellect Lyceumi Bakuus ja õppinud aastatel 2005–2006 Texase keskkoolis Texarkanas (Texas, USA). 

Mõne päeva jooksul pärast USA-sse jõudmist pani ta ennast kirja kohalikku koori ning hakkas harjutama noorte lauljate võistluseks. USA-s olles võitis Aysel kolm kuldmedalit Lõuna-Arkansase ülikooli ja Texase Austini ülikooli lauluvõistlustel. 2005. aastal ta osales aserbaidžaani lauluvõistluse "Yeni Ulduz" ('Uus staar') 4. hooajal. Teymurzadeh õppis 2009. aastal Aserbaidžaani Keelteülikoolis rahvusvahelisi suhteid.

## Isiklikku
2012. aastal abiellus ta Murad Adigozaloviga, kes on dirigent Aserbaidžaani Riiklikus Filharmoonias ja lahutatud kahe lapse isa. Pärast abiellumist teatas Aysel, et teda enam suurtel lavadel ei näe ja esineb ainult väiksematel üritustel, kuid hiljem loobus ta sellest plaanist. Paaril on kolm last: kaks poega (sündinud 2012 ja 2016) ning tütar (sündinud 2014).

## Diskograafia

### Singlid
* 2009 – "Always"
* 2010 – "Fallin'"
* 2010 – "Azerbaijan"
* 2010 – "Yanaram" (aserikeelne versioon laulust "Fallin'")
* 2010 – "Don't Let the Morning Come"
* 2010 – "San"
* 2011 – "Tonight"

## Vaata ka
* Aserbaidžaan Eurovisiooni lauluvõistlusel
* 2009. aasta Eurovisiooni lauluvõistlus

## Viited
Friedrich Kruse

**Friedrich Karl Hermann Kruse** (21. juuli 1790 Oldenburg – 3. august 1866 Leipzig) oli baltisaksa ajaloolane ja publitsist.

Õppis Leipzigis. 

Õpetas Breslau gümnaasiumis, 1821. aastast oli Halle Ülikooli antiik- ja keskaja ajaloo ning geograafia professor ja aastail 1828–1853 Tartu Ülikooli ajalooprofessor, Õpetatud Eesti Seltsi asutajaliige.

1836. aastal avaldas ta nn. Normanni-teooria, et Venemaa valitsejatesoo Rjurikovitšite asutaja Rjurik oli pärit Jüütimaalt.

1840. aastal tegi arheoloogilisi kaevamisi Irboska lähedal Pihkva kubermangus, kus kaevati lahti 5 hauakääbast (kurgaani).

## Teoseid
*«Hellas» (1825), 
*«Anastasis der Waräger» (1841), 
*«Necrolivonica oder Alterthümer Liv-, Esth- und Curlands.», Dorpat, 1842. Digitaalselt http://www.ulfdalir.narod.ru/literature/articles/pytheus.htm
*«Chronicon nortmannorum, wariago-russorum nec non danorum, sveonum, norvegorum» (1851), 
*«Bemerkungen über die Ostseegouvernements» (1859).
*«Necrolivonica oder Geschichte und Alterthümer Liv-, Esth- und Curlands griechischen, römischen, byzantinischen, nortmannischen oder waräger-russischen, fränkischen, angelsächsischen, anglodänischen Ursprungs. Gefunden auf einer Allerhöchst befehlenen archäologischen Untersuchungsreise und durch spätere Nachforschungen wissenschaftlich erläutert», Leipzig 1859 Digitaalselt

## Viited

## Kirjandus
*Zusätze zu den Necrolivonicis des St.-R. Prof. Dr. Kruse / Johann Karl Bähr: Die Gräber der Liven: Ein Beitrag zur nordischen Alterthumskunde und Geschichte., Dresden: Rudolf Kuntze 1850. Digitaalselt

## Välislingid
*Recke, Johann Friedrich v.: Allgemeines Schriftsteller- und Gelehrten-Lexikon der Provinzen Livland, Esthland und Kurland. Nachträge 1859-1861. lk.335-342
*Nordisk familjebok (1911), lk. 96 
*
De Toppers

**De Toppers** on Hollandi ansambel.

Ansambel on asutatud 2005. aastal ja on Hollandis väga populaarne.

De Toppers esindas Hollandit 2009. aasta Eurovisiooni lauluvõistlusel Moskvas lauluga "Shine". Oma poolfinaalis saadi 17. koht ega pääsetud finaali.

## Vaata ka
* Holland Eurovisiooni lauluvõistlusel
* 2009. aasta Eurovisiooni lauluvõistlus

## Välislingid
* Ametlik koduleht
Kromatofoor

**Kromatofoor** on pigmenditerakesi sisaldav valgust peegeldav rakk. Kromatofoore esineb looduses paljudel organismirühmadel: baktereil, vetikail, loomadel (nt. vähilaadsetel, peajalgsetel, kaladel, kahepaiksetel, roomajatel ja ka inimesel).

Mõnedel loomadel esinev kromatofooride võime närvisüsteemi vahendusel muuta keskkonna suhtes värvitugevust on loomade oluline kaitsekohastumus (varjevärvus).

## Kromatofooride tüübid
Sõltuvalt pigmendist, mida kromatofoor kannab valges valguses, eristatakse ksantofoore (kollane pigment), melanofoore (must pigment), erütrofoore (punane pigment), leukofoore (valge pigment), tsüanofoore (sinine pigment) jne.
Jaransk

**Jaransk** on linn Venemaal Kirovi oblastis, Jaranski rajooni keskus. Asub Jarani jõe ääres 180 km Kirovist edelas.

Jaransk rajati venelaste kindlusasulana 1584. või 1591. aastal maride maale. 1780 sai linnaõigused.

Linnal on raudteeühendus Joškar-Olaga.

## Välislingid

*Mitteametlik koduleht
5-dibensosuberenoon

**5-dibensosuberenoon** (inglise keeles *5-Dibenzosuberenone*) või **5H-dibenso[a,d]tsüklohepteen-5-ool** (*5H-dibenzo[a,d]cyclohepten-5-one*) või **dibensosuberenoon** (*Dibenzosuberenone*) on karbotsükliline ühend, mis leiab kasutamist mitmesuguste ühendite sünteesil, millega ravitakse depressiooni (tritsüklilised antidepressandid – amitriptüliin, imipramiin), migreeni, düspepsiat, soole ärritussündroomi.

Keemiline valem C15H10O. Molekulmass 206,2393 g/mol.

## Kirjandus
*Sonja Merkaš, Mladen Litvić, Ivica Cepanec, Vladimir Vinković. Synthesis of Novel, Potentially Biologically Active Dibenzosuberone Derivatives. Molecules 2005, 10, 1429-1437
Farquhari saared

**Farquhari saared** on Seišellidele kuuluv korallsaarte rühm India ookeanis. Farquhari saared moodustavad osa Korallisaartest.

Farquhari saared asuvad umbes 700 km kaugusel Seišellide pealinnast Victoriast edelas ning umbes 400 km kaugusel Madagaskarist kirdes. Saarte kogupindala on alla 11 km².

Farquhari saarterühma moodustavad Saint Pierre'i saar, Farquhari atoll (koosneb kahest suuremast ja 8 väiksemast saarest), Providence'i atoll (koosneb Providence'i ja Cerfi saarest) ja veealune Wizardi riff.

Asustatud on ainult Farquhari atolli põhjasaar ja Providence'i saar.

Farquhari saartel elab endeemse liigina ämblik *[[Farqua quadrimaculata]]*.
Dan Quayle

**Dan Quayle** (õieti **James Danforth Quayle**; sündinud 4. veebruaril 1947 Indiana osariigis Indianapolises) on Ameerika Ühendriikide poliitik, 1989–1993 asepresident George H. W. Bushi ametiajal.

Ta valiti esindajatekotta 1976. ja senatisse 1986. aastal.

6. veebruaril 1992 käis ta lühivisiidil Tallinnas.

## Viited
No More Tears (Jeanette Biedermanni laul)

**"No More Tears"** on Jeanette Biedermanni teine singel albumilt "Delicious". See anti Saksamaal välja 25. veebruaril 2002. Loo kirjutasid Jeanette Biedermann, Wonderbra, Frank Johnes ja Martin Martinsson ning produtseeris Thorsten Brötzmann.

## Lugude nimekiri
#"No More Tears" (*Radio Version*) – 03:36
#"No More Tears" (*Degang8 Remix*) – 03:36
#"No More Tears" (*Arkona Radio Edit*) – 04:15
#"Cinderella" – 03:00
#"Please Stay" – 04:05

## Edetabelid
Eesti jalgpallikoondislaste loend

**Eesti jalgpallikoondislaste loend** on nimekiri Eesti koondises mänginud jalgpalluritest, nende tegevusaastatest, osaletud kohtumistest ja löödud väravatest. Nimekiri on sorditav nimede, aastate, mängude ja väravate kaupa. 

Viimati uuendatud pärast 12. jaanuaril 2024 peetud mängu Rootsiga.

__TOC__

## Vaata ka
*Eesti U-23 jalgpallikoondislaste loend
*Eesti U-21 jalgpallikoondislaste loend
*Eesti jalgpallikoondislaste lahkumismängude loend

## Viited

## Välislingid
*Eesti koondislaste rahvusvahelised mängud −1999
685

**685. aasta**

## Sündmused
*Benedictus II järel sai paavstiks Johannes V.
*Konstantinos IV järel sai Bütsantsi keisriks Justinianus II
*Onaijaadide kalifaadi viiendaks kaliifiks sai ‘Abd al-Mālik ibn Marwān (Marwan I järel).

## Sündinud
*Xuanzong, Hiina keiser
*Leo III, Bütsantsi keiser (umbes)

## Surnud
* 8. mai – Benedictus II, paavst
*september – Konstantinos IV, Bütsantsi keiser
3-(dimetüülamino)propüülkloriid

**3-(dimetüülamino)propüülkloriid** (inglise keeles *3-(dimethylamino)propyl chloride*) või on keemiline ühend, mida kasutatakse amitriptüliini ja mõningate vähivastaste ravimite sünteesil.

Keemiline valem C5H12ClN. Molekulmass 121,6085 g/mol.

## Kirjandus
*The tariff classification of 3-(Dimethylamino)propyl chloride
*DoganKoruznjak J, Slade N, Zamola B, Pavelić K, Karminski-Zamola G. Synthesis, photochemical synthesis and antitumor evaluation of novel derivatives of thieno/3', 2' :4,5/thieno/2,3-c/quinolones. Chem Pharm Bull (Tokyo). 2002 May;50(5):656-60.
David Gallagher

**David Lee Gallagher** (sündinud 9. veebruaril 1985) on Ameerika filmi- ja seriaalinäitleja.

### Filmograafia

## Välislingid
* David Gallagher IMDb-s
* The David Gallagher Resource (arhiivitud leht)
Korallisaared

**Korallisaared** ehk **Outer Islands** on Seišellidele kuuluvad korallsaared India ookeanis.

Korallisaared hõlmavad Seišellide kesk- ja lõunaosa, ulatudes peasaarest Mahést umbes 1150 km kaugusele. Saared ei kuulu ühtegi Seišellide ringkonda.

Paljud saarterühma kuuluvatest saartest on atollid. Saared on madalad ning väheviljaka pinnasega. Magedat vett leidub vähe.

11 saart on asustatud; suurim asustus on Coëtivy saarel. Korallisaarte kogupindala on 211,3 km², mis moodustab Seišellide pindalast 46%. Rahvaarv moodustab Seišellide rahvaarvust aga vaid 2%.

Korallisaared koosnevad viiest saarterühmast:
* Lõuna korallisaared (Plate'i ja Coëtivy saar), pindala 10 km²
* Amirandid (3 atolli ja 8 liivasaart), pindala 10 km²
* Alphonse'i saared (Alphonse'i atoll ja Saint François' atoll), pindala 2 km²
* Aldabra saared (Aldabra atoll, Assomptioni saar, Cosmolédo atoll, Astove'i saar), pindala 176 km²
* Farquhari saared (Farquhari atoll, Providence'i atoll, Saint Pierre'i saar), pindala 11 km²

Korallisaarte hulka võidakse lugeda ka Mauritiusele kuuluvad Agalega saared ja Prantsusmaale kuuluv Glorieuses.

## Välislingid
Terje Morka

**Terje Morka** (sündinud 26. detsembril 1985  Gjerstadi vallas) on Norra endine meessuusahüppaja. 

Tema suurim saavutus on 3. koht Norra meistrivõistlustel 2005.
Barry Watson

**Michael Barrett Watson** (sündinud 23. aprillil 1974) on Ameerika Ühendriikide näitleja.

Tema tuntumad rollid on Matt Camden ("Seitsmes taevas"), Brian Davis (What About Brian) ja Todd (Samantha Who?).

## Filmograafia
Magnhild Hagelia

**Magnhild Hagelia** (6. mai 1904 Gjerstadi vald, Aust-Agder, Norra – 4. juuli 1996) oli Norra naispoliitik Tööparteist. 

Hagelia vanemad olid talupoeg Peder Jakobsen Hagelia (1874–1941) ja tema abikaasa Karen Tomine Pedersdotter Gryting (1881–1956). 

Ta õppis Jæreni rahvakõrgkoolis (1924–1925), Treideri kaubanduskoolis (1933–1934) ja audiitorite kursustel (1933–1934) ning tegi 1938 põllumajandusliku raamatupidamise eksami. 

Pärast mitut töökohta äris ja büroos sai Hagelia 1939 Gjerstadi varustuskomisjoni ärijuhiks; sellele ametikohale jäi ta 1945. aastani. Aastatel 1945–1947 oli ta vallaaudiitor. Seejärel oli ta 1948–1953 Aust-Agderi maakonnaaudiitori abi ja 1953–1969 maakonnaaudiitor.

## Poliitiline tegevus
Hagelia alustas poliitilist tegevust Valdade Liidu (Kommuneforbundet) Arendali osakonnas. Ta oli tegev ka IOGT-is. Aastal 1945 sai ta Fjære vallavolikogu liikmeks, 1955–1959 oli Øyestadi vallavolikogus, 1967–1970 Fjære vallavalitsuses ja 1971–1972 Grimstadi linnavolikogus.

Hagelia esindas Stortingis ligi 16 aastat Aust-Agderit. Ta valiti 1945 asesaadikuks. Aastal 1950 valiti ta täissaadikuks; 1954, 1958 ja 1961 valiti ta tagasi. Ta oli vallakomitee, valimiste komitee ja halduskomitee liige. Ta oli Stortingi juhatuse liige, viimati ülemkoja (Lagtinget) asejuhataja 1961–1965. Ta töötas Stortingis 1965. aastani.  

Hagelia oli Stortingi Parlamentidevahelise Liidu ja Põhjamaade Nõukogu delegatsiooni liige. 

## Tunnustus
1976. aastal nimetas kuningas Olav V ta Püha Olavi ordeni 1. klassi rüütliks "ühiskonnale kasuliku tegevuse eest". 

Ta oli Aust-Agderi uusnorra keele sektsiooni (Aust-Agder mållag) auliige. 1986. aastal sai ta Vest-Agder mållagi murdeauhinna.

## Välislingid
*Sissekanne Stortingi saidil (*norra keeles*)
Raney nikkel

**Raney nikkel** on tahke mikrokristalliline poorne katalüsaator, mis koosneb niklist ja alumiiniumist. Katalüsaatori avastas 1926. aastal USA insener Murray Raney.

Raney niklit kasutatakse laialdaselt orgaaniliste ühendite sünteesis, peamiselt hüdrogeenimise katalüüsil.
Torbjørn Urfjell

**Torbjørn Urfjell** (sündinud 3. novembril 1977) on Norra poliitik Sotsialistlikust Vasakparteist. 

Ta oli Norra välisministeeriumis 17. oktoobrist 2005 kuni 10. oktoobrini 2007 Jens Stoltenbergi teise valitsuse ajal arenguministri Erik Solheimi poliitiline nõunik. Et Solheim sai ka keskkonnaministriks, pidi Solheim rahulduma ühe nõunikuga. 

Urfjell oli 1994–1998 Vest-Agderi Sotsialistliku Noorsoo juht ning 1999–2003 Vest-Agderi maavolikogu liige. 1996. aastast on ta partei kultuuripoliitika komisjoni liige. Aastatel 1994–1998 oli ta Kristiansandi linnavalitsuse liige. 2005. aastal oli ta partei Stortingi-kandidaat Vest-Agderis, kuid jäi valimata. 2008. aastal valiti ta partei Gjerstadi osakonna juhiks. 

Gjerstad on gei. Tema platvorm parlamendivalimistel nägi ette samasooliste abielu seadustamist, kunstliku viljastamise lubamist lesbidele ja lesbide õigust kasvatada lapsi kahe ametliku vanemana.  
 
## Välislingid
*Elulugu Välisministeeriumi kodulehel (*norra keeles*) http://www.regjeringen.no/en/dep/ud/about_mfa/Other-political-staff/former-state-secretaries/political-adviser-torbjorn-urfjell.html?id=447127 (*inglise keeles*)
*Seisukohad parlamendivalimistel (*norra keeles*)
*Leder Gjerstad SV, Aust Agder Blad, 5. juuni 2008
Moe (slängisõna)

***Moe*** (萌え) on jaapanikeelne slängisõna, millega videomängus, animes või mangas viidatakse armastusele mõne tegelase vastu. Näiteks *meganekko-moe* (眼鏡っ娘萌え) kirjeldab inimest, kes on kiindunud prillidega tegelastesse.

*"Moe!"* on animefännide seas kasutusel olev hüüatus tegelase kohta, keda kõneleja arvab olevat *[[moekko]]*. Seda kasutatakse ka üksikutes animedes, nagu näiteks "Ouran High School Host Club", "Kaichou-wa Maid-sama!" ning "The Melancholy of Haruhi Suzumiya".
Inger Haldis Løite

**Inger Haldis Løite** (sündinud 27. septembril 1958) on Norra naispoliitik Tööparteist. 

Ta on Stortingi liige, kes valiti 2005 Aust-Agderist. Ta on Stortingi valla- ja halduskomotee ja Stortingi valimiskomitee liige. 

Inger Haldis Løite on pärit Gjerstadi vallast. Ta kuulus 1999-2003 ja 2003-2007 vallavolikogusse.

Ta on töötanud põhiliselt Telenoris. Ta on tegutsenud ametiühingus Landsorganisasjonen i Norge. 

Tal ei ole kõrgharidust.  

## Välislingid
*Elulugu Stortingi saidil
Kehtetus

**Kehtetus** (inglise keeles *invalidity*) on normi või väärtuse omadus, mis seisneb mitte jõus olemises, või arutluse omadus, mis seisneb selles, et ta ei ole loogiliselt siduv.

## Loogika
Arutlust nimetatakse **kehtetuks**, kui on loogiliselt võimalik, et selle eeldused on tõesed ning selle järeldus on väär. 

## Vaata ka
*Kehtivus
Konnektor

**Konnektor** (ladina keele sõnast *connectere*, siduma) on mitmetähenduslik sõna:
***[[Konnektor (keeleteadus)|konnektor]]** ehk konnektiiv on keeleteaduses lauseosi ühendav lauseliige.
***[[Konnektor (loogika)|Konnektor]]** on mõnd lauseloogika tehet märkiv sümbol. 
***[[pistikühendus|Konnektor]]** on elektrotehnikas pistikühendus, näiteks BNC-konnektor, DC-konnektor, F-konnektor, N-konnektor, RF-konnektor, SMA  konnektor, Speakon-konnektor, TNC konnektor.
Ola Vigen Hattestad

**Ola Vigen Hattestad** (sündinud 19. aprillil 1982 Ørjes Østfoldi maakonnas) on endine Norra murdmaasuusataja, kes oli eelkõige tuntud sprinterina. Ta on kahekordne maailmameister ja olümpiavõitja.

Hattestad sai vabatehnika sprindis 2006. aasta taliolümpiamängudel Torinos üheksanda koha. 2009. aasta maailmameistrivõistlustel Liberecis võitis ta kuldmedali nii individuaalsprindis kui ka sprinditeates.

2010. aasta taliolümpiamängudel Vancouveri tuli ta klassikasprindis 4. kohale. 2011. aasta maailmameistrivõistlustel Oslos võitis sprinditeates hõbemedali. 2014. aasta taliolümpiamängudel Sotšis võitis ta kuldmedali vabatehnikasprindis.

Maailma karikasarjas debüteeris Hattestad 2002–2003 hooajal Holmenkolleni etapil. Esimese poodiumikoha maailma karikasarjas sai ta Göteborgis 16. märtsil 2005, kui tuli kolmandaks vabatehnika sprindis. Esimene võit tuli klassikasprindis 15. veebruaril 2007 Changchunis. MK-sarja võitis ta sprindi arvestuses hooaegadel 2007–2008, 2008–2009 ja 2013–2014.

Sportlaskarjääri lõpetamisest teatas ta 2018. aasta mais.

## Saavutused

### [[Taliolümpiamängud|Olümpiamängudel]]

* 2010  Vancouveris
** 4. koht klassikasprindis
* 2014  Sotšis
**  **olümpiavõitja** vabasprindis
** 4. koht sprinditeates

### [[Suusatamise maailmameistrivõistlused|Maailmameistrivõistlustel]]

* 2009  Liberecis 
**  **maailmameister** vabatehnikasprindis
**  **maailmameister** sprinditeates (klassika)
* 2011  Oslos 
**  hõbemedal paarissprindis (klassika)
* 2015  Falunis 
**  pronksmedal klassikasprindis

### [[Maailma karikavõistlused murdmaasuusatamises|Maailma karikasarjas]]

#### Maailma karikas

* Üldkarikas
** 3. koht: 2009
* Sprindi karikas 
** **1. koht: 2008, 2009, 2014**
** 2. koht: 2011

Ola Vigen Hattestad osales individuaalarvestuses 117 maailma karikasarja etapil ja jõudis poodiumile 32 korda, millest 13 korda kõige kõrgemale astmele.

#### Maailma karikasarja etapivõidud
 
 
## Välislingid

* Ola Vigen Hattestadi koduleht norra keeles
*
Šenkursk

**Šenkursk** on linn Venemaal Arhangelski oblastis, Šenkurski rajooni keskus. Asub Vaga jõe ääres.

Asulat on esmamainitud 1137. aastal, teistel andmetel 1315. aastal. Šenkursk sai linnaõigused 1780. aastal.

## Viited

## Välislingid

* http://www.shenkursk.ru/
Predikaatloogika

**Predikaatloogika** ehk **predikaatarvutus** on lauseloogika laienduste klass, kus lisaks lausesümbolitele ja konnektoritele on kasutusel vähemalt predikaadisümbolid, indiviidikonstandid, muutujad (indiviidimuutujad) ja kvantorid. Mõnikord nimetatakse predikaatarvutuseks aksiomatiseeritud predikaatloogikat. 

Predikaatloogika kasutab kvantifitseeritud muutujaid mitteloogiliste objektide asemel ning lubab kasutada lauseid, mis sisaldavad muutujaid. See tähendab, et selle asemel et kirjutada väide "Sokrates on inimene" võib avaldisi kirjutada vormis "eksisteerib x nõnda, et x on Sokrates ja x on inimene," kus "eksisteerib" on kvantor ning *x* on muutuja. See eristab seda lauseloogikast, mis ei kasuta muutujaid ega seoseid. Selles mõttes on lauseloogika predikaatloogika alus.

Teooria mingi teema kohta, näiteks hulgateooria, teooria gruppide kohta või formaalne teooria aritmeetika kohta rajatakse tavaliselt predikaatloogikale koos antud teooriaga seotud diskursuse domeeniga (universaalse hulgaga, üle mille kvantifitseeritud muutujad ulatuvad) koos piiratud arvu funktsioonidega sellest domeenist iseendasse, piiratud arvu predikaatidega, mis sellel domeenil on defineeritud; ning hulga aksioomidega, mille paikapidavust nende kohta usutakse. 

Lihtsaim ja levinuim predikaatloogika süsteem on **esimese järgu loogika**, mida sageli nimetataksegi lihtsalt predikaatloogikaks. See eristab seda kõrgema järgu loogikast, milles võivad predikaadid või funktsioonid olla predikaatide argumendid, või milles on lubatud kvantifikatsioon üle predikaatide, funktsioonide või mõlema. Esimese järgu teooriates on predikaadid sageli seotud hulkadega. Interpreteeritud kõrgema järgu teooriates võivad predikaadid olla interpreteeritud kui hulkadest koosnevad hulgad.

## Viited
Semjon Uhke

**Semjon Uhke** (ees- ja isanimi **Semjon Ivanovitš**; venekeelsed nimekujud *Семён Иванович Гордый, Симеон Иоаннович Гордый*; 7. september 1316 – 27. aprill 1353) oli aastatel 1340–1353 Moskva ja Vladimir-Suzdali suurvürst, aastatel 1346–1353 ühtlasi Novgorodi vürst.

Semjon oli suurvürst Ivan I poeg. Ta oli esimene Moskva valitseja, kes hakkas ennast nimetama kogu Venemaa suurvürstiks.

## Isiklikku

Suurvürst Semjon Ivanovitš oli kolmel korral abielus. Tema abikaasadeks olid:

*1333–1345 Leedu suurvürsti Gediminase tütar Augusta (suri 11. märtsil 1345)
*1345–1346 Brjanski vürsti Fjodor Svjatoslavitši tütar Jevpraksija (abielu lahutati)
*1347. aastast surmani Tveri suurvürsti Aleksandr Mihhailovitši tütar Marija

Kõik Semjoni lapsed surid enne oma isa, mistõttu trooni päris tema noorem vend Ivan.
Seychellois

**Seychellois** (prantsuse *Morne Seychellois*) on mägi Mahé saarel, Seišellide kõrgeim tipp.

Mäe geograafilised koordinaadid on 

Mäe kõrgus merepinnast on 905 meetrit. Mäetipust avaneb vaade Seišellide pealinnale Victoriale.

Mäe ümbruses on Seišellide suurim rahvuspark, 1979. aastal rajatud Seychellois' rahvuspark, mille pindala on 3045 ha.

## Välislingid
* Foto
Olemasolukvantor

**Olemasolukvantor** on predikaatloogikas sümbol ∃, mille abil saab väljendada mingite omadustega objekti olemasolu. Seda loetakse näiteks "eksisteerib" või "mõne ... korral".

## Vaata ka
*Kvantor
*Üldisuskvantor
Semantiline väärtus

Väljendi **semantiliseks väärtuseks** nimetatakse keelefilosoofias tema tunnust, millest oleneb teda sisaldavate lausete tõeväärtus. 

Näiteks lause (väitlause) semantiline väärtus on tema tõeväärtus.

Gottlob Frege nimetas semantilist väärtust osutuseks (*Bedeutung*). 

Liitväljendi semantiline väärtus sõltub tema osade semantilistest väärtustest ning viisist, kuidas liitväljend on nendest osadest kokku pandud (kompositsioonilisusprintsiip).

Kui lause üks osa asendada sama semantilise väärtusega osaga, siis lause semantiline väärtus (tõeväärtus) ei muutu. 

## Semantilised väärtused vastavalt süntaktilistele kategooriatele
Väitlause semantiline väärtus on tema tõeväärtus. 

Pärisnime semantiline väärtus on tema osutus (objekt, mille kohta ta käib ehk millele ta osutab). Pärisnimi on Frege järgi väljend, mis on mõeldud osutama ühele ja ainult ühele objektile. (Frege järgi on ka väitlaused pärisnimed, mis osutavad oma tõeväärtustele (tõene või väär).)

Predikaadiväljendi (predikaadi) semantiline väärtus on funktsioon, mille argumendid on objektid ning mille väärtused on tõeväärtused. Frege nimetab selliseid funktsioone mõisteteks. Nad seavad objektile vastavusse tõeväärtuse Tõene juhul, kui predikaat käib objekti kohta, ning tõeväärtuse Väär juhul, kui see nii ei ole.

Lauseloogika konnektorite semantilised väärtused on neile vastavad tõeväärtusfunktsioonid. 

Kvantorite (üldisuskvantori ja olemasolukvantori) semantilised väärtused on nn teist järku funktsioonid, mille argumentideks on mõisted ja mille väärtusteks on tõeväärtused. Üldisuskvantori (olemasolukvantori) semantiline väärtus on funktsioon, mis seab mõistele vastavuse tõeväärtuse Tõene parajasti siis, kui universumi kõik elemendid kuuluvad (mõni element kuulub) selle mõiste mahtu.

## Kirjandus
*Alexander Miller. *Philosophy of language*, 2. trükk, 2007, lk 9–22. Google'i raamat
Tõeväärtustabel

**Tõeväärtustabel** on lauseloogikas tabel, milles on kirjas mingi loogilise tehte tulemi tõeväärtused sõltuvalt argumentide tõeväärtustest. 

Tõeväärtustabeli meetodi abil on võimalik kontrollida lauseloogika abil väljendatavate arutluste kehtivust.
Einvald Nõulik

**Einvald Nõulik** (26. november 1928 Lümanda vald, Karala - 1. november 2023 Järvakandi, Raplamaa) oli eesti koduloolane.

Einvald Nõulik sündis talupoja pere teise lapsena. Kuna pere esiklaps suri imikueas ja kiiresti lisandus veel seitse last, pidi Einvald juba varases nooruses talutöid tegema. Kaheksa-aastaselt töötas Einvald karjasena. Pere elatamiseks pidas isa mitut ametit korraga – oli kalur, külasepp ja mölder.

1946. aasta jaanipäeval, pärast leerikooli lõpetamist, andis kohaliku algkooli juhataja Einvaldile Eesti Rahva Muuseumi korrespondentide võrgu juhataja Liis Moora kirja palvega leida keegi, kes tahaks hakata tegelema kodu-uurimisega. Üle saja kodu-uurimisalase kaastöö tegid Nõulikust 1993. aastal ERMi teenelise korrespondendi ja 2001. aastal aukorrespondendi. Nõulik oli ka Eesti Rahva Muuseumi Sõprade Seltsi asutajaliige ja juhatuse liige. Mittekoosseisulise korrespondendina tegi ta kaastööd Õhtulehele, Ühistööle, aga ka Oma Saarele ja Nädalisele. 

Merekoolis omandas Nõulik katlamasinisti kutse. Ka sõjaväkke võeti Saaremaa mees mereväkke, kuid saadeti peagi laevalt koos teiste eestlaste, leedulaste ja lätlastega Paldiskisse tööpataljoni. Pärast sõjaväge suunati Nõulik Leningradi sõjaväeehitajate täienduskursusele. Kursuse lõpetamise järel töötas ta kuni 1959. aastani Paldiskis, kus alustas kümnikuna ja lõpetas töödejuhatajana. 1959. aastal asus Einvald Nõulik elama Järvakanti, kus töötas ehitustööde juhatajana ning keskkooli majandusjuhatajana koos legendaarse koolidirektori Kalju Lutsuga. Koos otsustati ilma ehitusloata alustada kooli võimla ehitamist ajal, mil oli karmilt keelatud rajada kultuuri- ja spordiehitisi. Mõlemad mehed jäid ametist ilma ning Einvald Nõulik siirdus tööle kombinaati Järvakandi Tehased, kus juhtis Muhu dolomiidikarjääri ja Piusa klaasiliivakaevandust. Nõuliku juhtimisel alustati liiva kaevandamist lahtises karjääris. Klaasiliiv laaditi karjäärist ekskavaatoriga traktori järelkärusse ja toimetati Piusa raudteejaama, kust see vagunitega Järvakanti veeti. 

1980. aasta sügisest töötas Einvald Nõulik Rapla Rajooni Kommunaalettevõtete Kombinaadi direktorina, 1988. aastal läks pensionile. Nõulik täitis oma aastatetaguse unistuse asutada ametlikult Järvakandi Klaasimuuseum päris oma hoones. Ta võttis agaralt osa muuseumikompleksi rajamisest. Vahepeal jõudis kaasa aidata staadioni korrusmajade juurde laste mänguväljaku ehitamisele ja vana kinomaja kino-kohvikuks rekonstrueerimisele.

## Viited


## Allikas

*Tõnu Anger. Einvald Nõulik – majandusmees ja teeneline kodu-uurija Karalast, Meie Maa Online, 28. november 2008
August Keng

**August Keng** VR III/3 (24. jaanuar 1905 Abja vald – sügis 1975 Abja-Paluoja lähedal Alliku talus) oli Eesti sõjaväelane (reamees).

Keng läks sõjaväkke jaanuaris 1924 ning ta määrati 6. jalaväerügementi. Ta viidi augustis 1924 üle Sõjaministeeriumi komandantuuri vahirühma.

Keng oli 1. detsembri varahommikul postil ministeeriumi peasissepääsul, kui mässulised ründasid seda 1. detsembri riigipöördekatse ajal. Ta säilitas külma vere ja lõi sissetungijad tagasi. Vapruse eest autasustati teda 10. detsembril 1924 Vabadusristi III liigi 3. järguga. 

Keng abiellus pärast sõjaväeteenistusest lahkumist ja asus elama Abja valda. Ta kuulus Saksa okupatsiooni ajal Omakaitse Pärnumaa maleva Abja kompaniisse. Ta sai Saksa II klassi Sõjateenete Risti.

Keng varjas end alates 1944. aasta sügisest Abja kandi metsades. Ta elas 1959. aastast alates Abja-Paluoja lähedal Alliku talus, kus ta sügisel 1975 suri. Ta maeti salaja talu aeda.

Kengi hauda hakati otsima suvel 2008. See leiti 11. septembril 2008 ning Keng maeti 2. oktoobril 2008 ümber Halliste kalmistule.

## Välislingid
*Peeter Ernits "Sammas kerkib, kangelase haud jäägu tare taha võpsikusse" ''Maaleht'' 31.07.2008
*Peeter Ernits "Vabadusristi kavaler August Keng maetakse ümber juba septembris". ''Maaleht'' 06.08.2008
*Peeter Ernits "August Kengi põrm viimaks leitud ". ''Maaleht'' 12.09.2008
*Kangelase säilmed jõudsid kalmistu pühitsetud mulda - Sakala, 3. oktoober 2008 
*Ülevaade ja pildimaterjal August Kengi haua leidmisest
Äke

**Äke** on mulla pindamise, harimise ja hooldamise riist. 

Äkkega mullaharimist nimetatakse äestamiseks. Äke on adra järel tähtsuselt teine mullaharimisriist. Paljude pulkadega (piidega) tööriista kasutati mulla kobestamiseks pärast kündi, külvijärgseks seemendamiseks ning vilja pealtharimiseks kasvuajal. 

19. sajandi lõpus kasutusele tulnud täismetalläkete kõrval püsisid varasemad puidust äkketüübid veel vähesel määral kasutuses aastatel 1930–1940 peamiselt kartuliäketena.

## Äkete liigitamine
*Otstarbe järgi – mullaharimisäke, hooldusäke
*Kasutuskoha ja -ala järgi – põlluäke, niiduäke, karjamaaäke, uudismaaäke, oraseäke
*Kuju ja ehituse järgi – kuuselatväke, karuäke, raamäke, pakkäke, siksakäke, võrkäke, rootoräke
*Äestatavate osade ehituse ja tüübi järgi – pulkäke, käppäke, piiäke, nugaäke, küünisäke, piikäke, tähtäke, vedruäke, ketasäke (randaal), lüliäke
*Töötamisviisi järgi – passiivne äke, aktiivne äke

## Vaata ka
*Metsaäke
*Ader

## Viited
Jerzy Kapliński

**Jerzy Bonifacy Edward Kapliński** (24. september 1901 Varssavi – 1943 Vjatlag) oli poola keeleteadlane. 

Arreteeriti NKVD poolt 23. juunil 1941 Tartus.

## Isiklikku
1930. aastate lõpus tutvus ta Nora Raudsepaga. Nad abiellusid 1938. aasta märtsis. Peres kasvas poeg Jaan Kaplinski. 

## Artiklid
* Poola kultuurilise arengu pale enne ja nüüd, Varamu nr. 9/1938
* Jerzy Kapliński a Estonia, Eesti.pl, 25 grudnia 2005

## Viited
Endel Kareda

**Endel Kareda** (kuni aastani 1937 **Endel Klauson**, 14/27. august 1914 Jõgeva – 22. aprill 1968 Toronto) oli eesti majandusteadlane.

## Teoseid
* "Majandusgeograafia", Tartu Eesti Kirjastus 1943
* "Technique of Economic Sovietisation", Boreas 1947
* "Estonia in The Soviet Grip", Boreas 1949 

## Välislingid
*
Aleksei Kurgvel

**Aleksei Kurgvel** (eestistatult **Aleks Kurgvel**; 13. september 1904 Kuressaare – 16. juuli 1982 New York, Ameerika Ühendriigid) oli Eesti, Soome ja Saksamaa sõjaväelane.

Aleksei Kurgvel lõpetas 1923. aastal Saaremaa Ühisgümnaasiumi ja 1926. aastal Sõjaväe Tehnikakooli. Teenis Sidepataljonis ning jätkas seejärel õpinguid Sõjakooli tehnikaväe erialal, mille lõpetas 1931. aastal.

Ta oli Sõjavägede Staabi II osakonna A-jaoskonna ülem kuni 1940. aastani.

Ta vabastati teenistusest 3. juulil 1940 kui "sobimatu koostööks venelastega". Ta lahkus Eestist, oli Saksamaal ja Soomes.

Aleks Kurgvel osales luuregrupi Erna ettevalmistamisel Soomes enne Eestisse saatmist 1941. aasta suvel .

## Teises maailmasõjas

Alates 16. augustist 1944 oli ta Eesti Omakaitse ja Eesti SS-leegioni Kindralinspektuuri kindralinspektori sideohvitser operatiivgrupi Narva ülemjuhataja juures.

## Pärast sõda

Aleksei Kurgvel lahkus Tallinnast 22. septembril 1944 ja sõitis laevaga Liibavisse (Liepāja). Sõja lõppedes oli ta Saksamaal Saksa mereväeluures ja pärast seda USA-s.

Viimane aadress Ameerikas oli *Mr. Aleks Kurgvel. 3602 16th Street, N.W.. Washington, D.C. 20010*. .

*(Teine isiklik aadress 1970. aastate keskpaigast: 4605 90th Street, Elmhurst, NY 11373)*

Aleksei Kurgvel suri Ameerika Ühendriikides 16. juulil 1982.

## Publitsistika
Ta oli "Auraamatu" idee levitaja ja materjalide koguja (sõjas langenud, küüditatud, mõrvatud).

Andmed ilmusid Võitlejas ja eraldi "Auraamatu andmete koguna" New Yorgis aastal 1978.
* Pro Patria. Auraamat Teises maailmasõjas langenud Eesti vabadusvõitlejaile. Aleks Kurgvel ja Herbert Lindmäe. Tartu, 1998.

## Tunnustus
*1939 – Kotkaristi IV klassi teenetemärk
*1938 - Itaalia Krooniordu aumärgi 5. klass.
*1937 - Rumeenia Tähe ohvitseri orden. 

## Viited

## Välislingid
* Mehed, kes vaikisid surmani Eesti Ekspress, 8. märts 2007
* Kes kirjutaks soomepoiste ajalugu edasi?, Kultuur ja Elu
* Salajane, täiesti salajane.., Kultuur ja Elu
* Kapten Kurgveli autentne informatsioon sõjalisest olukorrast Eestis 08.02.1944 ärakiri